Държавен вестник, бр. 41, 2016 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  41
(3) Окончателен научен и финансов отчет се 
изготвя за цялостното изпълнение на проекта.
(4) В отчетите се включва информация 
за промените, направени по реда на членове 
72 – 75.
(5) Отчетите се подават в електронен фор-
мат и на хартиен носител.
(6) Ако междинен или окончателен отчет 
по проект не бъде предаден до два месеца 
след изтичане на определения срок по ал. 1, 
Фондът предприема действия, предвидени 
в договора за финансиране. Ръководителят 
и членовете на научния колектив на проек-
та нямат право да участват в колективи за 
подаване на нови проектни предложения по 
конкурси на Фонда до предаване на отчета. 
Чл. 80. (1) Научният отчет се представя на 
български език, а в определени в Насоките 
за кандидатстване или в договора за финан-
сиране на проекта случаи – и на английски 
език, и включва:
1. кратко описание на осъществените из-
следвания или дейности по всеки от работните 
пакети, описание на постигнатото по всеки 
от очакваните научни резултати за дадения 
етап и обяснение на причините, ако част от 
очакваните резултати не са постигнати;
2. списък на научните публикации (пуб-
ликувани и/или приети за печат) и заявки 
за патенти, включващи научни изследвания, 
финансирани по проекта, отговарящи на 
изис­кването по чл. 70, както и копия от тези 
публикации и заявки, когато е приложимо; в 
случаите, при които една публикация се отчи-
та в повече от един проект, това се описва в 
отчета, като се отбелязва приносът на всеки 
от проектите за публикацията в проценти;
3. списък на участията в научни форуми или 
посещения в научни организации в чужбина, 
на които са представени резултати от проекта;
4. отчет за изпълнение на Плана за експло-
атация на научните резултати от изпълнението 
на проекта;
5. информацията, която се публикува на 
интернет страницата на проекта съгласно 
чл. 78, ал. 2;
6. по преценка на ръководителя на науч-
ния колектив към отчета се прилага списък 
и копия на ръкописи на публикации, изпра-
тени за печат.
(2) Научният отчет се подписва от ръко-
водителя и членовете на научния колектив.
Чл. 81. (1) Финансовият отчет се пред-
ставя на български език и включва необхо-
димата счетоводна информация за преценка 
на допустимостта на направените разходи 
съгласно правилата по чл. 13, т. 8. Към фи-
нансовия отчет се прилагат заверени копия 
на разходооправдателните документи за на-
правените преки допустими разходи, върху 
които е отбелязано, че разходът е извършен 
по съответния проект.
(2) Финансовият отчет се подписва от 
ръководителя и от главния счетоводител на 
базовата организация.
Чл. 82. (1) В зависимост от постигнатите 
резултати за всеки проект се поставят ин-
дивидуални оценки и обща научна оценка, 
които може да са:
1. „много добър“ – проекти, постигнали 
повече резултати от очакваните, които са 
отразени в публикувани или приети за печат 
научни публикации в авторитетни научни 
списания с импакт фактор/ранг, отговарящи 
на изискването по чл. 70, или заявки за па-
тенти или за полезни модели, а за проекти в 
областта на обществените и хуманитарните 
науки – в статии, публикувани или приети за 
печат в реферирани и индексирани списания, 
както и в рецензирани студии или монографии;
2. „добър“ – проекти, постигнали основната 
част от научните резултати за дадения етап, 
но не по-малко от осемдесет процента от 
тях, или еквивалентни по значимост резул-
тати, свързани с работа по проекта, които са 
отразени в публикувани или приети за печат 
научни публикации в списания с импакт 
фактор/ранг, отговарящи на изискването по 
чл. 70, или заявки за патенти или за полез-
ни модели, изградена апаратура с уникални 
характеристики, а за проекти в областта на 
обществените и хуманитарните науки – в 
статии, публикувани или приети за печат в 
реферирани и индексирани списания, както 
и в рецензирани студии или монографии;
3. „задоволителен“ – проекти, постигнали 
част от научните резултати за дадения етап, 
но не по-малко от петдесет процента от тях, 
или еквивалентни по значимост резултати, 
свързани с работа по проекта; при междинно 
отчитане постигнатите резултати трябва да 
дават възможност проектът да бъде продължен 
и успешно завършен;
4. „незадоволителен“ – проекти, постиг-
нали по-малко от петдесет процента от 
очакваните резултати, и липса на научни 
публикации, поради което след междинното 
отчитане проектът не може да бъде продължен 
или завършен успешно. 
(2) Индивидуалните оценки се поставят 
от независими оценители. Броят независими 
оценители за всеки тип проекти се определя 
с правилата по чл. 76, ал. 1. 
(3) Общата научна оценка на всеки проект 
се приема с решение на съответната посто-
янна научно-експертна комисия въз основа 
на индивидуалните оценки и отчитайки кри-
териите по ал. 1.
(4) Критериите за оценяване и броят не-
зависими оценители на отчети на проекти, 
финансирани по конкурсите по чл. 36, се 
определят от изпълнителния съвет за всеки 
тип конкурси.